ddrg/super_eurlex huggingface dataset:
SL Uradni list Evropske unije L 325/12

SKLEP SVETA 2009/935/PNZ

z dne 30. novembra 2009

o določitvi seznama tretjih držav in organizacij, s katerimi Europol sklene sporazume

SVET EVROPSKE UNIJE JE –

ob upoštevanju Sklepa Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (1) („Sklep o Europolu“) in zlasti člena 26(1)(a) Sklepa,

ob upoštevanju Sklepa Sveta 2009/934/PNZ z dne 30. novembra 2009 o sprejetju izvedbenih pravil, ki urejajo odnose Europola s partnerji, vključno z izmenjavo osebnih podatkov in tajnih informacij (2), in zlasti členov 5 in 6 Sklepa,

ob upoštevanju mnenja Evropskega parlamenta,

ob upoštevanju naslednjega:

(1) Svet s kvalificirano večino po posvetovanju z Evropskim parlamentom določi seznam tretjih držav in organizacij iz člena 23(1) Sklepa o Europolu, s katerimi Europol sklene sporazume.

(2) Upravni odbor pripravi takšen seznam.

(3) Zaželeno je, da se določi postopek o načinu dodajanja novih tretjih držav in organizacij na seznam tretjih držav in organizacij, s katerimi Europol sklene sporazume –

SKLENIL:

Člen 1

1. Europol v skladu s členom 23(2) Sklepa o Europolu sklene sporazume s tretjimi državami in organizacijami, uvrščenimi na seznam iz Priloge k temu sklepu. Europol lahko sproži postopek za sklenitev sporazuma, brž ko je tretja država ali organizacija uvrščena na seznam. Razen če upravni odbor ne odloči drugače, se Europol zavzema za sklenitev sporazuma o sodelovanju z navedenimi tretjimi državami in organizacijami, ki omogoča izmenjavo osebnih podatkov.

2. Europol glede na svoje operativne potrebe ter razpoložljive človeške vire in finančna sredstva prednostno razporedi sklenitev sporazumov o sodelovanju s tretjimi državami in organizacijami, uvrščenimi na seznam. Upravni odbor lahko da direktorju katera koli nadaljnja navodila v zvezi s pogajanji glede določenega sporazuma, če se mu zdijo potrebna.

3. Direktor redno obvešča upravni odbor o stanju pogajanj, ki potekajo s tretjimi strankami, in vsakih šest mesecev predloži poročilo o napredku.

Člen 2

1. Član upravnega odbora ali Europol lahko predlaga, da se na seznam doda nova tretja država ali organizacija. Pri tem oriše operativno potrebo po sklenitvi sporazuma o sodelovanju z zadevno tretjo državo ali organizacijo.

2. Upravni odbor se odloči, ali Svetu predlaga, da se na seznam doda nova zadevna tretja država ali organizacija.

3. Svet se o tem, ali bo na seznam dodana nova tretja država ali organizacija, odloči tako, da spremeni Prilogu k temu sklepu.

Člen 3

Ta sklep začne veljati na 1. januarja 2010.

Člen 4

Ta sklep se objavi v Uradnem listu Evropske unije.

V Bruslju, 30. novembra 2009 Za Svet Predsednica B. ASK

(1) UL L 121, 15.5.2009, str. 37.

(2) Glej stran 6 tega Uradnega lista.
(14)

Glede na različne faze postopka pregleda navedenih odločb je primerno podaljšati obdobja veljavnosti okoljskih meril ter z njimi povezanih zahtev za ocenjevanje in preverjanje, ki so določeni v njih. Obdobje veljavnosti odločb 2002/741/ES, 2003/200/ES, 2005/341/ES, 2005/343/ES in 2002/747/ES je zato treba podaljšati do 31. decembra 2010. Obdobje veljavnosti odločb 2005/342/ES, 2005/344/ES in 2005/360/ES je treba podaljšati do 30. junija 2011. Obdobje veljavnosti odločb 2006/799/ES, 2007/64/ES, 2007/506/ES in 2007/742/ES je treba podaljšati do 31. decembra 2011.
„(f)

vzpostavlja stike in sodeluje z organizacijami, telesi in državami, ki si v regiji prizadevajo za zatiranje piratstva in oboroženih ropov pred somalsko obalo, zlasti s pomorskimi enotami ‚Combined Task Force 150‘, delujočimi v okviru operacije „Nespremenljiva svoboda“.
(5)

V skladu s členom 1 in 2 Protokola o stališču Združenega kraljestva in Irske, ki je priložen k Pogodbi o Evropski uniji in k Pogodbi o ustanovitvi Evropske skupnosti in brez poseganja v člen 4 navedenega protokola, ti dve državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja –
(4)

Direktiva Sveta 2008/73/ES z dne 15. julija 2008 o poenostavitvi postopkov za oblikovanje seznamov in objavljanje informacij na veterinarskem in zootehniškem področju ter o spremembi direktiv 64/432/EGS, 77/504/EGS, 88/407/EGS, 88/661/EGS, 89/361/EGS, 89/556/EGS, 90/426/EGS, 90/427/EGS, 90/428/EGS, 90/429/EGS, 90/539/EGS, 91/68/EGS, 91/496/EGS, 92/35/EGS, 92/65/EGS, 92/66/EGS, 92/119/EGS, 94/28/ES, 2000/75/ES, Odločbe 2000/258/ES ter direktiv 2001/89/ES, 2002/60/ES in 2005/94/ES (5) je spremenila Direktivo 89/556/EGS in uvedla poenostavljen postopek za oblikovanje in objavljanje seznama skupin za zbiranje in pridobivanje zarodkov v tretjih državah, odobrenih za uvoz govejih zarodkov v Skupnost. V skladu z navedenim novim postopkom, ki se bo uporabljal od 1. januarja 2010, Komisija ne bo več pristojna za oblikovanje seznama. Komisiji se le sporoči seznam skupin za zbiranje ali pridobivanje zarodkov, ki jih je pristojni organ tretje države odobril v skladu s pogoji iz Direktive 89/556/EGS in iz katerih se zarodki lahko pošljejo v Skupnost, Komisija pa ga da na voljo javnosti za namene obveščanja.
(5)

Odobritev uvoza jajc in jajčnih proizvodov iz Kitajske v Skupnost ne posega v druge sanitarne ukrepe, ki so bili sprejeti zaradi zdravja ljudi in živali.
(4)

V Odločbi 2007/453/ES sta Finska in Švedska navedeni kot državi s trenutnim zanemarljivim tveganjem BSE, vse druge države članice pa kot države s trenutnim nadzorovanim tveganjem BSE. Prav tako navaja BSE-status tretjih držav. Maja 2009 je OIE sprejela Resolucijo št. XXII – Priznavanje statusa članic v zvezi s tveganjem goveje spongiformne encefalopatije. Navedena resolucija navaja Čile kot državo z zanemarljivim tveganjem BSE ter Kolumbijo in Japonsko kot državi z nadzorovanim tveganjem BSE. Seznam v Odločbi 2007/453/ES je zato treba spremeniti, da se uskladi z navedeno resolucijo v zvezi s tremi navedenimi tretjimi državami. Vendar se do končnega sklepa OIE glede statusa tveganja BSE vseh držav članic in ob upoštevanju usklajenih strogih zaščitnih ukrepov proti BSE, ki se uporabljajo v Skupnosti, priznani BSE-status držav članic trenutno ne sme spreminjati.
(1)

Nemčija in Švedska sta se v skladu s členom 136 Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (2) odločili, da v okviru programov razvoja podeželja, ki jih financira Evropski kmetijski sklad za razvoj podeželja (EKSRP), od leta 2011 dasta na voljo znesek, ki se izračuna v skladu s členom 69(7) iste uredbe in je določen v Prilogi III k Uredbi Komisije (ES) št. 639/2009 (3).
SL Uradni list Evropske unije L 283/57

SKLEP SVETA

z dne 29. oktobra 2009

o imenovanju generalnega sekretarja Sveta Evropske unije, visokega predstavnika za skupno zunanjo in varnostno politiko za obdobje od 1. novembra 2009 do 31. decembra 2009

(2009/793/ES, Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 207(2) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 121(2) Pogodbe,

ob upoštevanju naslednjega:

(1) Mandat g. Javier-ja SOLANE MADARIAGE, generalnega sekretarja Sveta Evropske unije, visokega predstavnika za skupno zunanjo in varnostno politiko se bo končal 31. oktobra 2009 (1).

(2) Ta mandat bi bilo treba podaljšati do 31. decembra 2009 ali do datuma začetka veljavnosti Lizbonske pogodbe, odvisno od tega, kaj nastopi prej.

(3) Opozoriti je treba, da člen 6 Protokola o prehodnih določbah, ki bo z Lizbonsko pogodbo priložen k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo določa, da se mandat generalnega sekretarja Sveta, visokega predstavnika za skupno zunanjo in varnostno politiko, konča na datum začetka veljavnosti Lizbonske pogodbe –

SKLENIL:

Člen 1

G. Javier SOLANA MADARIAGA se imenuje za generalnega sekretarja Sveta Evropske unije, visokega predstavnika za skupno zunanjo in varnostno politiko za obdobje od 1. novembra 2009 do 31. decembra 2009 ali do datuma začetka veljavnosti Lizbonske pogodbe, odvisno od tega, kaj nastopi prej.

Člen 2

Predsednik Sveta uradno obvesti g. Javierja SOLANO MADARIAGO o tem sklepu.

Sklep se objavi v Uradnem listu Evropske unije.

V Bruslju, 29. oktobra 2009 Za Svet Predsednik C. BILDT

(1) UL L 277, 22.10.2009, str. 19.
(11)

Za navedene aktivne snovi so bili ocenjeni vplivi na zdravje ljudi in na okolje v skladu z določbami člena 6(2) in (4) Direktive 91/414/EGS za vrste uporab, ki so jih predlagali vlagatelji. Zadevne države članice poročevalke so Komisiji predložile osnutke poročil o oceni dne 21. novembra 2003 (benalaksil–M), 9. marca 2004 (spiromesifen), 21. aprila 2004 (spirodiklofen), 8. marca 2005 (acekvinocil), 14. marca 2006 (prokvinazid), 22. avgusta 2006 (aminopiralid), 30. novembra 2006 (mandipropamid), 12. januarja 2007 (novaluron) in 10. septembra 2007 (askorbinska kislina).
(11)

Pristojni organi javnega zdravstva držav članic in Komisija morajo zlasti pri sporočanju osebnih podatkov v okviru EWRS-ja za namene preprečevanja in ustavitve širjenja nalezljivih bolezni zagotoviti, da so osebni podatki primerni, ustrezni in ne pretirani glede na navedeni namen ter da se ne obdelujejo za druge namene, da so točni, posodobljeni, kadar je to nujno, ter shranjeni le toliko časa, kolikor je potrebno za navedeni namen; zagotoviti morajo tudi, da so osebe, izpostavljene sledenju stikov, ustrezno obveščene o postopku obdelave podatkov, podatkih, ki se obdelujejo, pravicah dostopa do podatkov in popravka podatkov, ki se nanašajo na njih, razen če se to izkaže za nemogoče ali če vključuje nesorazmerne napore, ter vzpostaviti ustrezno raven zaupnosti in varnosti za zaščito obdelave takšnih podatkov v okviru EWRS-ja.
1.

Člen 2 se nadomesti z naslednjim: „Člen 2 Odstopanje iz člena 1 se uporablja za proizvode in količine iz Priloge, prijavljene za sprostitev v prosti promet Skupnosti iz Svazija v obdobjih od 1. januarja 2008 do 31. decembra 2008 ter od 1. januarja 2009 do 31. decembra 2009.“;
za odstavkom 2a se vstavi naslednji odstavek:

„2b. Švica ter Republika Bolgarija in Romunija lahko dve leti po začetku veljavnosti Protokola k temu sporazumu o sodelovanju Republike Bolgarije in Romunije kot pogodbenic Sporazuma zaradi njunega pristopa k Evropski uniji za delavce ene od teh pogodbenic, ki so zaposleni na njihovem ozemlju, ohranijo nadzor nad prednostnimi delavci, vključenimi v redni trg dela, ter plačnimi in delovnimi pogoji, ki se uporabljajo za državljane zadevne pogodbenice. Isti nadzor se lahko ohrani za osebe iz člena 5(1) Sporazuma, ki opravljajo storitve v sledečih štirih sektorjih: storitve za rastlinsko pridelavo; gradbeništvo s sorodnimi branžami; poizvedovalne aktivnosti in varovanje; čiščenje objektov in opreme (oznake NACE (1) 01.41, 45.1 do 4, 74.60 oziroma 74.70). Pri dostopu na trg dela bo Švica v prehodnih obdobjih iz odstavkov 1b, 2b, 3b in 4c dajala prednost delavcem, ki so državljani novih držav članic, pred delavci, ki so državljani držav nečlanic EU ali Efte. Nadzor nad prednostnimi delavci, vključenimi v redni trg dela, se ne uporablja za izvajalce storitev, ki so liberalizirane na podlagi posebnega sporazuma med pogodbenicami o opravljanju storitev (vključno s Sporazumom o nekaterih vidikih vladnih naročil, kolikor ta zadeva opravljanje storitev). V istem obdobju se lahko za dovoljenja za bivanje do štirih mesecev (2) in za osebe iz člena 5(1) Sporazuma, ki opravljajo storitve, v štirih zgoraj omenjenih sektorjih, ohranijo zahteve po kvalifikacijah.

Skupni odbor na podlagi poročila, ki ga pripravi vsaka pogodbenica, ki izvaja prehodne ukrepe iz tega odstavka, v dveh letih po začetku veljavnosti Protokola k temu sporazumu o sodelovanju Republike Bolgarije in Romunije kot pogodbenic Sporazuma zaradi njunega pristopa k Evropski uniji pregleda delovanje teh ukrepov. Po zaključku pregleda in najpozneje dve leti po začetku veljavnosti navedenega protokola sme pogodbenica, ki je izvajala prehodne ukrepe iz tega odstavka in je Skupni odbor uradno obvestila o svoji nameri, da prehodne ukrepe uporabljala še naprej, te ukrepe uporabljati pet let po začetku veljavnosti navedenega protokola. V primeru, da takšno uradno obvestilo ne bo podano, se prehodno obdobje izteče po preteku dveletnega obdobja iz prvega pododstavka.

Ob koncu prehodnega obdobja, opredeljenega v tem odstavku, se ukinejo vse omejitve iz tega odstavka.“;
(1)

Odločba Komisije 2007/716/ES (2) določa prehodne ukrepe za strukturne zahteve glede nekaterih obratov v sektorjih mesa in mleka v Bolgariji iz Uredbe (ES) št. 852/2004 (3) in Uredbe (ES) št. 853/2004 (4) Evropskega parlamenta in Sveta. Dokler so navedeni obrati v prehodu, se proizvodi s poreklom iz navedenih obratov lahko v promet dajo le na notranji trg ali uporabijo za nadaljnjo predelavo v bolgarskih obratih v prehodu.
Province: Buenos Aires, Catamarca, Corrientes (razen departmajev Berón de Astrada, Capital, Empedrado, General Paz, Itati, Mbucuruyá, San Cosme in San Luís del Palmar) Entre Ríos, La Rioja, Mendoza, Misiones, del Neuquéna (razen ozemlja, vključenega v AR-4), del Ría Negra (razen ozemlja, vključenega v AR-4), San Juan, San Luis, Santa Fe, Tucuman, Cordoba, La Pampa, Santiago del Estero, Chaco Formosa, Jujuy in Salta, razen varovalnega pasu 25 km od meje z Bolivijo in Paragvajem, ki se razteza od okraja Santa Catalina v provinci Jujuy do okraja Laishi v provinci Formosa

AR-4

Del Ría Negra (razen: območje v Avellanedi, severno od pokrajinske ceste 7 in vzhodno od pokrajinske ceste 250, območje v Conesi, vzhodno od pokrajinske ceste 2, območje v El Cuyu, severno od pokrajinske ceste 7 od križišča s pokrajinsko cesto 66, do meje z departmajem Avellanede, in območje v San Antoniu, vzhodno od pokrajinskih cest 250 in 2), del Neuquéna (razen območja v Confluencii, vzhodno od pokrajinske ceste 17 in območja v Picun Leufúju, vzhodno od pokrajinske ceste 17)

BOV, OVI, RUW, RUF
(3)

Vplivi antrakinona na zdravje ljudi in okolje so bili ocenjeni v skladu z določbami uredb (ES) št. 1112/2002 in (ES) št. 2229/2004 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 20 Uredbe (ES) št. 2229/2004 predložiti ustrezna poročila o oceni in priporočila. Država članica poročevalka za antrakinon je bila Belgija, vse ustrezne informacije pa so bile predložene septembra 2006.
SL Uradni list Evropske unije L 85/7

SKLEP EVROPSKEGA PARLAMENTA IN SVETA

z dne 11. marca 2008

o uporabi Solidarnostnega sklada EU v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

(2008/267/ES)

EVROPSKI PARLAMENT IN SVET EVROPSKIH SKUPNOSTI STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 26 Sporazuma,

ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),

ob upoštevanju predloga Komisije,

ob upoštevanju naslednjega:

(1) Evropska unija je ustanovila Solidarnostni sklad Evropske unije („Sklad“), da bi pokazala svojo solidarnost prebivalstvu območij, ki so jih prizadele nesreče.

(2) Medinstitucionalni sporazum z dne 17. maja 2006 dopušča uporabo Sklada do letne zgornje meje v višini 1 milijarde EUR.

(3) Uredba (ES) št. 2012/2002 vsebuje določbe, v skladu s katerimi se Sklad lahko uporabi.

(4) Združeno kraljestvo je predložilo vlogo za uporabo Sklada v zvezi z nesrečo, ki so jo povzročile poplave junija in julija 2007 –

SKLENILA:

Člen 1

Za splošni proračun Evropske unije za proračunsko leto 2008 se Solidarnostni sklad Evropske unije uporabi za zagotovitev zneska v višini 162 387 985 EUR v odobritvah za prevzem obveznosti in odobritvah plačil.

Člen 2

Ta sklep se objavi v Uradnem listu Evropske unije.

V Strasbourgu, 11. marca 2008 Za Evropski parlament Predsednik H.-G. PÖTTERING Za Svet Predsednik J. LENARČIČ

(1) UL C 139, 14.6.2006, str. 1. Sporazum, kakor je bil spremenjen s Sklepom 2008/29/ES Evropskega parlamenta in Sveta (UL L 6, 10.1.2008, str. 7).

(2) UL L 311, 14.11.2002, str. 3.
(8)

Ta odločba ne vpliva na predložitev novega zahtevka v skladu s členom 6(2) Direktive 91/414/EGS in Uredbo Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del delovnega programa iz člena 8(2) navedene direktive, vendar niso bile vključene v Prilogo I (4) v skladu s pospešenim postopkom iz členov 13 do 22 navedene uredbe.
(3)

Vplivi klorata na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 1490/2002 za vrsto uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 8(1) Uredbe (ES) št. 451/2000 predložiti ustrezna poročila o oceni in priporočila. Država članica poročevalka za klorat je bila Francija, vse ustrezne informacije pa so bile predložene 26. julija 2007.
(2)

Svetovna organizacija za zdravje živali (OIE) je medvladna organizacija, ki je odgovorna za izboljšanje zdravja živali po celem svetu ter za določanje standardov za mednarodno trgovino z živalmi in živalskimi proizvodi. OIE trenutno razvija smernice o identifikaciji in sledljivosti živali. Ko bodo te smernice sprejete, bodo postale mednarodni referenčni standard v skladu s sporazumom o sanitarnih in fitosanitarnih ukrepih (SPS) v okviru STO. To bo osnova za vso zadevno zakonodajo, ki jo bodo izvajale države članice OIE, vključno z državami članicami EU. Zato bodo imeli neposreden in precejšen vpliv na razvoj veterinarske zakonodaje Skupnosti. Zaradi pomena trgovine z živalmi in živalskimi proizvodi je za EU pomembno, da so prihodnji standardi OIE čimbolj podobni trenutni in prihodnji zakonodaji Skupnosti.
(3)

Vplivi cianamida na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 1490/2002 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 8(1) Uredbe (ES) št. 451/2000 predložiti ustrezna poročila o oceni in priporočila. Država članica poročevalka za cianamid je bila Nemčija, vse ustrezne informacije pa so bile predložene 3. januarja 2006.
(4)

Poročilo o oceni so v okviru delovne skupine za ocenjevanje pregledali strokovnjaki držav članic in EFSA ter ga 3. marca 2008 predložili Komisiji v obliki sklepa EFSA o strokovnem pregledu ocene tveganja pesticidov z aktivno snovjo buprofezin (4). To poročilo so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 20. maja 2008 v obliki poročila Komisije o pregledu glede buprofezina.
(3)

Organi Belgije in Francije so Komisijo obvestili, da je ob prvem pregledu videti, da dokumentaciji za zadevni aktivni snovi izpolnjujeta zahteve v zvezi s podatki in informacijami iz Priloge II k Direktivi 91/414/ES. Kaže tudi, da predloženi dokumentaciji ustrezata zahtevam v zvezi s podatki in informacijami iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Vlagatelja sta v skladu s členom 6(2) Direktive 91/414/EGS dokumentaciji naknadno poslala Komisiji in drugim državam članicam, predloženi pa sta bili tudi Stalnemu odboru za prehranjevalno verigo in zdravje živali.
(1)

Komisija je v sporočilu z naslovom Hiter dostop do spektra za brezžične elektronske komunikacijske storitve z večjo prilagodljivostjo (2), v katerem je med drugim obravnavala pas 2 500–2 690 MHz, podprla bolj prilagodljivo uporabo spektra. Države članice so v mnenju Skupine za politiko radijskega spektra (RSPG) o politiki brezžičnega dostopa za elektronske komunikacijske storitve (WAPECS) z dne 23. novembra 2005 poudarile tehnološko in storitveno nevtralnost kot pomembna politična cilja za dosego bolj prilagodljive uporabe spektra. V mnenju so tudi navedle, da se ta politična cilja ne smeta uresničevati prehitro, temveč postopoma, da bi se izognili motnjam na trgu.
(7)

Portugalska predlaga, naj se ladjedelnici ENVC dodeli neposredna pomoč v višini 6 575 558 EUR za sedem pogodb o izgradnji ladij, ki so bile podpisane med 4. februarjem 2005 in 31. marcem 2005. Podrobnosti o pogodbah in predlagani zneski pomoči so navedeni spodaj: Večnamenska ladja za pretovor težkih tovorov Datum podpisa pogodbe Ladjar Predlagana državna pomoč (v EUR) C 228 24.2.2005 JMS Schiffahrtsgesellschaft mbH &CO KG MS 1 212 766 C 229 24.2.2005 JMS Schiffahrtsgesellschaft mbH &CO KG MS 1 212 766 C 230 4.2.2005 MARE Schiffahrtsgesellschaft 1 212 766 C 231 4.2.2005 MARE Schiffahrtsgesellschaft 661 102 C 232 4.2.2005 MARE Schiffahrtsgesellschaft 630 328 C 233 4.2.2005 MARE Schiffahrtsgesellschaft 433 064 C 210 31.3.2005 Mutualista Açoreana 1 212 766
(2)

Združeno kraljestvo je priglasilo le odstavke 17(1), 18(1), 38, 39(1) in (2), 43, 45(1) in (2), 47A(2) ter 48A(2) iz spremembe ter povezanih določb (Amendment and Related Provisions) osnutka predpisov Anglije in Walesa o odstopanjih od zahteve za pridobitev dovoljenja v zvezi z ravnanjem z nevarnimi odpadki iz leta 2006 (Draft Waste Management Licensing Exemptions Regulations 2006). Za Severno Irsko so bili priglašeni odstavki 49–51 Priloge A k seznamu A seznama 2 z naslovom Odstopanja od zahteve za pridobitev dovoljenja v zvezi z ravnanjem z odpadki (Exemptions from Waste Management Licensing) predpisov Severne Irske o izdaji dovoljenj v zvezi z ravnanjem z odpadki iz leta 2003 (Waste Management Licensing Regulations 2003). Nasprotno je Škotska priglasila odstopanja od zahteve za pridobitev dovoljenj, ki urejajo nevarne in nenevarne odpadke (odstavki 3(a)(ii), 3(c), 6(1) in (2), 17(1), 18(2)(a) in (b), 28, 36(1) do (3), 38, 39(1) in (2), 43(1) do (3), 45(1) in (2), 47(2) ter 48(2) iz osnutka spremembe predpisov Škotske o izdaji dovoljenj v zvezi z ravnanjem z odpadki iz leta 2006 (Draft Waste Management Licensing Amendment Regulations 2006).
SL Uradni list Evropske unije L 86/27

SKLEP SVETA

z dne 25. februarja 2008

o sklenitvi Drugega dodatnega protokola k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Bolgarije in Romunije k Evropski uniji

(2008/271/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 57(2), člena 71, člena 80(2), člena 133(1), člena 133(5) in člena 181 v povezavi s prvim pododstavkom člena 300(2) ter prvim pododstavkom člena 300(3) Pogodbe,

ob upoštevanju Akta o pristopu iz leta 2005 in zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju naslednjega:

(1) Drugi dodatni protokol k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi je bil podpisan v imenu Evropske skupnosti in njenih držav članic 21. februarja 2007.

(2) Drugi dodatni protokol bi bilo treba odobriti –

SKLENIL:

Člen 1

Drugi dodatni protokol k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Bolgarije in Romunije k Evropski uniji se odobri v imenu Evropske skupnosti in njenih držav članic.

Besedilo Drugega dodatnega protokola je priloženo temu sklepu (1).

Člen 2

Predsednik Sveta pošlje uradno obvestilo iz člena 5 Drugega dodatnega protokola.

V Bruslju, 25. februarja 2008 Za Svet Predsednik A. VIZJAK

(1) UL L 141, 2.6.2007, str. 69.